เชือด 4เสือ เซ่นผับยา ผกก.บางพลัดพักร้อน-รอด
จี้ตั้งกรรมการ สอบรูดเอาผิด,เด้ง 4 เสือ สน.บางพลัด ให้มาช่วยราชการที่ ศปก.บก.น.7 พร้อมสั่งสอบข้อเท็จจริง กรณีเจ้าหน้าที่กรมการปกครองสนธิกำลัง ป.ป.ส.และหน่วยงานที่เกี่ยวข้องบุกทลายผับขอนไม้ รวบนักเที่ยวฉี่ม่วง พบยาเคซุกในธนบัตรทิ้งเกลื่อนพื้น ขณะที่ ผกก.สน.บางพลัดลาพักร้อนรอดหวุดหวิด เผย ผบ.ตร.กำชับหากพื้นที่ไหนปล่อยปละละเลย มีหน่วยอื่นเข้าจับกุมสั่งเชือดทันควัน,กรณีเจ้าหน้าที่กรมการปกครอง เจ้าหน้าที่ป.ป.ส. เจ้าหน้าที่กรมควบคุมโรค เจ้าหน้าที่กรมกิจการเด็กและเยาวชน เจ้าหน้าที่กรมพินิจคุ้มครองเด็กและเยาวชน กรมสรรพสามิต และเจ้าหน้าที่ทหาร ร่วมกันเข้าตรวจสอบสถานบริการร้านขอนไม้ ภายในอาคารซันพลาซ่า ตั้งอยู่เลขที่ 275-277 ถนนจรัญสนิทวงศ์ แขวงบางบำหรุ เขตบางพลัด กทม. พบมีนักเที่ยว 174คน มียาเคซุกในธนบัตรทิ้งเกลื่อนพื้นแถมยังมีกล่องอุปกรณ์เสพยาบ้าทิ้งไว้บนโต๊ะลูกค้า ไม่พกบัตรประชาชน 13 คน ปัสสาวะสีม่วง 6 คน ร้านมีใบอนุญาตตั้งสถานบริการจดชื่อบริษัทคลินตันเอนเตอร์เทนเมนต์ จำกัด แต่ตั้งสถานบริการฝ่าฝืนคำสั่งหัวหน้า คสช.ที่22/2558 และอยู่ในเขตโซนนิ่งตั้งใกล้สถานศึกษา มหาวิทยาลัยราชภัฏสวนดุสิต คณะวิทยาศาสตร์และเทคโนโลยี จับกุมนายขวัญชัย อภิธนาคุณ อายุ 46 ปี เจ้าของ แจ้ง 7 ข้อหาหนัก ส่งพนักงานสอบสวน สน.บางพลัด ดำเนินคดี เหตุเกิดดึกวันที่ 15 ธ.ค.ที่ผ่านมา,ความคืบหน้าที่สำนักงานตำรวจแห่งชาติ(ตร.) เมื่อเวลา 08.00 น.วันที่ 16 ธ.ค. พ.ต.อ.กฤษณะ พัฒนเจริญ รองโฆษก ตร. เปิดเผยถึงกรณีเจ้าหน้าที่ฝ่ายปกครองสนธิกำลังกับหน่วยงานต่างๆหลายหน่วย เข้าจับกุมสถานบริการร้านขอนไม้ในพื้นที่ สน.บางพลัดว่า รับรายงานจาก บก.น.7 หลังเกิดเหตุว่า พล.ต.ต.บุญญฤทธิ์ รอดมา ผบก.น.7 มีคำสั่งให้ตั้งกรรมการสอบข้อเท็จจริงกรณีที่เกิดขึ้นแล้ว พร้อมกับมีคำสั่งให้ พ.ต.ท.สามารถ พันธ์ล้วน รอง ผกก.สส.สน.บางพลัด รักษาราชการแทน ผกก. พ.ต.ท.ปรีชา สาวม่วง รอง ผกก.ป.สน.บางพลัด พ.ต.ต.วิชัย อมรไตรภพสวป.สน.บางพลัด และ พ.ต.ต.ไพสิฐ นาคอรุณรัตน์สว.สส.สน.บางพลัด ที่รับผิดชอบมาช่วยราชการที่ ศปก.บก.น.7 ให้ขาดจากตำแหน่งเดิมจนกว่าจะมีคำสั่งเปลี่ยนแปลง การสืบสวนข้อเท็จจริงต้องทำโดยรวดเร็ว เป็นธรรมเพื่อให้ความกระจ่างแก่สังคม พร้อมมอบหมายให้เจ้าหน้าที่ตำรวจให้มารับหน้าที่รักษาราชการแทนต่อไป ทั้งนี้ พ.ต.อ.วีระศักดิ์ กลั่นเกิด ผกก.สน.บางพลัด ลาราชการพักร้อนตั้งแต่วันที่ 14-16 ธ.ค.ที่ผ่านมา,รองโฆษก ตร.ระบุอีกว่า ที่ผ่านมา พล.ต.อ.จักรทิพย์ ชัยจินดา ผบ.ตร. กำชับทุกพื้นที่มาโดยตลอด ในการป้องกันปราบปราม ไม่ให้มีการปล่อยปละละเลย อบายมุข บ่อนการพนัน สถานบริการ ยาเสพติดหรือการค้ามนุษย์เกิดขึ้นในทุกพื้นที่ หากมีหน่วยอื่นเข้าตรวจค้นจับกุม พื้นที่ต้องรับผิดชอบจะพิจารณาข้อบกพร่องกับเจ้าหน้าที่ตำรวจที่เกี่ยวข้องทุกนายรวมทั้งผู้บังคับบัญชาที่รับผิดชอบทุกระดับชั้น ตามคำสั่งตร.ที่ 234/2558 ลงวันที่ 27 เม.ย.2558 เรื่องการพิจารณาเจ้าหน้าที่ตำรวจที่บกพร่องในการป้องกันและปราบปรามอบายมุข ปล่อยปละละเลยให้มีอบายมุขต่างๆเกิดขึ้นในพื้นที่ แต่ทั้งนี้คงต้องรอการตรวจสอบข้อเท็จจริงในเรื่องดังกล่าวเสร็จสิ้นเสียก่อนว่า ตำรวจท้องที่เกิดเหตุปล่อยปละละเลยหรือไม่ เพื่อให้ความเป็นธรรมกับทุกฝ่าย,ทั้งนี้ ขอประชาสัมพันธ์พี่น้องประชาชน หากพบว่าพื้นที่ใดมีการปล่อยปละละเลย ให้มีอบายมุข การพนัน ยาเสพติด การค้ามนุษย์ และสถานบริการผิดกฎหมายเกิดขึ้นในพื้นที่สามารถแจ้งข้อมูลมายัง ศปก.ตร.หมายเลขโทรศัพท์ 1599 เพื่อให้เจ้าหน้าที่ตำรวจส่วนกลางลงไปกวดขันจับกุมและจะดำเนินการพิจารณาข้อบกพร่องในพื้นที่เกี่ยวข้องนั้นด้วย
เด้ง 4 เสือ สน.บางพลัด ให้มาช่วยราชการที่ ศปก.บก.น.7 พร้อมสั่งสอบข้อเท็จจริง กรณีเจ้าหน้าที่กรมการปกครองสนธิกำลัง ป.ป.ส.และหน่วยงานที่เกี่ยวข้องบุกทลายผับขอนไม้ รวบนักเที่ยวฉี่ม่วง
เด้ง 4 เสือ,สน.บางพลัด,ทลายผับ,ผับขอนไม้,ข่าวหน้า1,ข่าวทั่วไป